34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ. 670/5/228417 της 3 Σεπτ. /1 Οκτ. 1977  (ΦΕΚ Β΄ 964) (Διόρθ. Σφαλμ. εν ΦΕΚ Β΄ 155 της 23 Φεβρ.  1978) Περί Οργανώσεως Γραφείου ΠΣΕΑ εις Επιχείρησιν αρμοδιότητος Υπουργείου Γεωργίας. Έχοντες υπ’ όψει: α)Τας διατάξεις του Ν.Δ. 17/74 άρθρ. 12 «περί Πολιτικής Σχεδιάσεως Εκτάκτου Ανάγκης». β)Τας διατάξεις του Ν.Δ. 107/73 αρθρ. 12, παράγρ. 1 «περί χορηγήσεως Αναστολών Κατατάξεως εις Εφέδρους εν Επιστρατεύσει». γ)Το υπ’ αριθ. 1/24-2-76 Πρακτικόν Συμβουλίου Αναστολών Κατατάξεως. δ)Την από 24 Μαρτίου 1977 πρότασιν του Υπουργείου Γεωργίας, αποφασίζομεν: 1.Συνιστώμεν Γραφείον Πολιτικής Σχεδιάσεως Εκτάκτου Ανάγκης (ΠΣΕΑ) εις το Εργοστάσιον Σακχάρεως Ορεστιάδος Έβρου της Α.Ε. «Ελληνική Βιομηχανία Σακχάρεως» περιληφθέντος εις τον Πίνακα Α΄. Κατηγορίας υπό του Συμβουλίου Αναστολών Κατατάξεως. 2.Το συνιστώμενον Γραφείον ΠΣΕΑ της ανωτέρω Επιχειρήσεως υποχρεούται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης επί τη βάσει των αποφάσεων και οδηγιών του εποπτεύοντος Υπουργείου Γεωργίας, ίνα καταστή δυνατή η αποτελεσματική συμβολή της εις την αντιμετώπισιν εκτάκτων αναγκών εν ειρήνη και εν πολέμω. 3.Η ισχύς της παρούσης άρχεται από της δημοσιεύσεως της εις την Εφημερίδα της Κυβερνήσεως. 